Dan Petrescu și-a fixat prima țintă! CFR Cluj vrea să îi fure un jucător unei adversare din play-off
Pavol Safranko a reușit un hattrick în partida câștigată de Sepsi pe terenul celor de la Farul Constanța, scor 4-1, în etapa a opta din play-off-ul Superligii României.
Atacantul slovac a marcat toate cele trei goluri în puțin peste 30 de minute, însă a fost ”ajutat” și de greșelile din defensiva constănțenilor.
Pavol Safranko, pe lista lui CFR Cluj
Se pare că atacantul covăsnenilor a revenit într-o formă excelentă și ar fi ajuns pe lista lui Dan Petrescu. Potrivit informațiilor GSP.ro, Pavol Safranko este primul transfer pe care Dan Petrescu vrea să îl realizeze în noul său mandat la formația din Gruia.
De altfel, slovacul este dorit și la alte formații din Superliga României, dar și din străinătate, însă, deocamdată, nu a luat o decizie cu privire la viitorul său. Â
Contractul lui Pavol Safranko va expira la finalul sezonului, însă Laszlo Dioszegi a anunțat deja că vrea să îi prelungească înțelegerea atacantului slovac care în trecut a fost și pe lista FCSB-ului.
”Avem un antrenor bun, avem un lot bun și avem jucători cu caracter. Safranko termină contractul, dar i-am spus că trebuie să stăm de vorbă cu toți jucătorii și să încercăm să prelungim contractul. Eu vreau să le prelungim contractele tuturor jucătorilor. Noi vrem să rămână această echipă și pe viitor”, a spus recent patronul celor de la Sepsi.
- 850.000 de euro este cota de piață a lui Pavol Safranko.
Pavol Safranko a fost pe lista celor de la FCSB
Pavol Safranko a evoluat pentru Sepsi Sfântu Gheorghe și în perioada 2019-2021. Ulterior, slovacul a semnat cu Mamelodi Sundowns FC, formație alături de care a devenit campion al Africii de Sud.
Ulterior, deși era dorit și la FCSB, Safranko a decis să semneze cu Sepsi Sfântu Gheorghe.
Slovacul a discutat chiar cu cei de la FCSB, însă a ales să refuze oferta primită din partea roș-albaștrilor.
Urmăriți SPORT.RO și pe Google News